: : Soalan Sementa nombor 60.
PERTANYAAN-PERTANYAAN MULUT DARIPADA Y.B. PUAN DR. DAROYAH BINTI ALWI (N43 SEMENTA)
TAJUK : RODA DARUL EHSAN (RIDE)
60. Bertanya kepada Y.A.B. Dato' Menteri Besar:-
Apakah status terkini program Inisiatif Roda Darul Ehsan (RiDE) yang ditangguhkan sehingga Perintah Kawalan Pergerakan (PKP) dan bilakah tarikh pelaksanaannya?
Apakah punca sebenar pelaksanaannya ditangguhkan?
: Terima kasih Yang Berhormat Speaker. Terima kasih juga Yang Berhormat Sementa. Saya ingin menjawab soalan 60 bersekalian soalan 97 daripada Sungai Panjang Yang Berhormat dan soalan 203 daripada Yang Berhormat Bukit Lanjan. Yang Berhormat Sementa bertanyakan tentang status terkini program inisiatif Roda Darul Ehsan (RiDE) yang telah ditangguhkan akibat daripada PKP, dan apakah punca sebenarnya ditangguhkan. Sebagaimana yang kita telah bahas atau jawab pada ini bahawa program ini akan dilancarkan oleh Yang Berhormat Dato’ Menteri Besar dalam minggu hadapan dan permohonan boleh dibuka seawal bulan Ogos, 1 hari bulan Ogos nanti. Jadi kenapa ia tertangguh pelaksanaan tertangguh. Kita sudah bermula awal Januari dan Februari tetapi kerjasama kita dan perbincangan kita dengan institut memandu, JPJ dan sebagainya tertangguh akibat daripada kekangan PKP. Walau bagaimanapun kita tidak mahu berselindung di sebalik PKP itu kita juga terus mengerakkan program-program kita ataupun terus berkempen sebenarnya turun memaklumkan kepada belia-belia kita tentang program ini. Soalan daripada Sungai Panjang yang bertanyakan tentang apakah status kaedah pelaksanaan dan saya telah jawab tadi dan berapa yang telah mendaftar dan mendapat manfaat pada RiDE ini. Sebagaimana yang telah disebut Yang Berhormat bahawa program ini untuk 3
ribu peserta kita Yang Berhormat. Kalau kita tengok daripada 3 ribu sebagaimana yang disebut oleh Yang Berhormat, kita memperuntukkan sebanyak 57% daripada RM 2 Juta itu untuk program lesen memandu iaitu berjumlah RM 1.14 Juta. Yang kedua kita memperuntukkan 40.5 peratus iaitu sebanyak RM 810 Ribu untuk Program e-RiDE atau Program Gig selepas daripada dia mendapat lesen itu. Dan pengurusan kita peruntukan sebanyak 2.5% sahaja. Daripada 3 ribu orang ini, untuk peringkat pertama lesen itu Yang Berhormat Sungai Panjang. RM 380 iaitu 1.14 juta diperuntukkan khas untuk memohon lesen memandu, bermakna dia isu lesen memandu. Maka selepas itu orang yang berminat belia-belia kita yang berminat atau mereka yang terlibat Gig ekonomi ini, mereka juga boleh memohon untuk proses latihan di bawah program e-RiDE kita. Iaitu kita memerlukan sebanyak 270 kepada 3 ribu orang yang berjumlah sebanyak RM 870 Ribu 40.5%. Yang Berhormat sekalian, saya menarik perhatian, sebenarnya Gig ekonomi ini soalan nombor 2 ini daripada Bukit Lanjan, apakah yang perlu dibuat oleh Kerajaan Negeri memperluaskan lagi kegiatan Gig ekonomi ini. Sebenarnya kegiatan Gig ekonomi ini ia tidak tertumpu kepada transportation sahaja Yang Berhormat sekalian, sekarang ini wujud juga yang disebut sebagai profesional Gig ada CEO yang ingin bekerja sebagai dalam talian ada akauntan yang di hire, secara sambilan ada arkitek yang diambil secara sambilan sekarang ini berlaku semasa PKP. Jadi kita sedang melihat bukan sahaja dalam RiDE sahaja, kita juga akan pergi ke arah Gig profesional ini, iaitu kita akan mencantumkan di antara demand dan supply melalui proses yang kita akan bangunkan kemudian. Maknanya moral of the story, Yang Berhormat semua, bahawa proses RIDE ini sedang dalam, kita akan lancarkan pada Ogos ini dan ia memanfaatkan pada 3,000 peserta kita dan pendaftaran akan bermula seawal Ogos dan GIG, macam saya sebut tadi, kita ada professional GIG dan kita juga sedang menumpukan tentang RIDE ini. Terima kasih Yang Berhormat.